На основу закључка Привредног суда у Београду 6. Ст. бр. 230/2010 од 11.03.2010. године и Одлуке Одбора поверилаца од 14.09.2015. године, а у складу са чл. 109, 110 и 111 Закона о стечајном поступку (*Службени гласник Републике Србије бр. 84/2004 и 85/2005*) и Националним стандардом бр. 5 о начину и поступку уновчења имовине (*Службени гласник Републике Србије бр. 43/2005*), стечајни управник стечајног дужника

**Предузеће за спољну и унутрашњу трговину и инжењеринг послове „БРОДОИМПЕКС" д.о.о. у стечају Нови Београд, Булевар Михаила Пупина бр. 165а**

**ОГЛАШАВА**

**осму продају имовине стечајног дужника**

**Непосредном погодбом уз прикупљање писаних понуда**

Предмет продаје

Имовинска целина коју чине:

* Пословни простор – девет и више просторија за које није утврђена делатност - број посебног дела 1, површине 1158 м2 у приземљу зграде пословних услуга „Југоброд“ у Београду, Булевар Михајла Пупина бр. 165/а, изграђеној на кат. пар. 1013/4 КО Нови Београд, уписаној у листу непокретности бр. 2711 КО Нови Београд, као зграда бр. 1 са правним статусом објекта преузетог из земљишне књиге (на којем простору је стечајни дужник уписан као носилац права својине);
* Ванкњижно право својине на магацинском простору, површине 30,72 м2 у сутерену зграде пословних услуга „Југоброд“ у Београду, Булевар Михајла Пупина бр. 165/а, изграђеној на кат. пар. 1013/4 КО Нови Београд, уписаној у листу непокретности бр. 2711 КО Нови Београд, као зграда бр. 1 са правним статусом објекта преузетог из земљишне књиге и
* Опрема, инвентар према спецификацији у прилогу продајне документације.

Напомена: Катастарска парцела 1013/4 КО Нови Београд, градско грађевинско земљиште, укупне површине 0.24.34 ха уписана у листу непокретности 2711 КО Нови Београд као власништво Републике Србије са обимом удела од 1/1. На наведеној парцели су као сукорисници са заједничким обимом удела уписани:

* „Југоагент“ а.д. Београд;
* Мешовито предузеће београдска пловидба „Беоплов“ Нови Београд;
* „Бродоимпекс“ Нови Београд;
* Предузеће за међународну и унутрашњу трговину Интернационални трговински центар Нови Београд;
* Ивковић Душан из Новог Београда;
* Маслаћ Татјана из Новог Београда;
* Маслаћ Милан из Новог Београда.

Земљиште на кат. пар. 1013/4 КО Нови Београд је у државној својини и није предмет продаје и процене

**Процењена вредност предмета продаје износи: 167.903.974,00 динара**

**Новчани износ за учешће у поступку продаје износи : 33.580.794,80 динара**

**Минимално прихватљива вредност понуде износи** : **83.980.000,00 динара**

Право на учешће у поступку продаје имају сва правна и физичка лица, која:

1. након добијања профактуре, изврше уплату ради откупа продајне документације у износу од 50.000,00 динара*.* Профактура се може преузети сваког радног дана у периоду од 10.00 до 14.00 часова, уз обавезну најаву поверенику стечајног управника. Рок за откуп продајне документације је 30.09.2015. године;
2. уплате новчани износ на име учешћа у поступку продаје на текући рачун стечајног дужника бр: 205 – 203927 - 86код Комерцијалне банке а.д. Београд или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 3**0.09.2015.** године). У случају да се као депозит положи првокласна банкарска гаранција, оригинал исте се ради провере мора доставити **искључиво лично** Служби финансија Агенције за приватизацију, Београд, Теразије 23, 6. спрат, канцеларија број 610, најкасније **30.09.2015.** године до **15.30** часова по београдском времену (GMT+1), У обзир ће се узети само банкарске гаранције које пристигну на назначену адресу у назначено време.
3. потпишу изјаву о губитку права на повраћај депозита. Изјава чини саставни део продајне документације.

Продаја се врши методом непосредне погодбе уз прикупљање писаних понуда тако што сва заинтересована лица достављају понуду у писаном облику у затвореној коверти са назнаком «ПОНУДА за продају имовине стечајног дужника **Предузеће за спољну и унутрашњу трговину и инжењеринг послове „БРОДОИМПЕКС" д.о.о. у стечају Нови Београд, Булевар Михаила Пупина бр. 165а** – НЕ ОТВАРАТИ», на адресу Агенција за приватизацију – Центар за стечај, Београд, ул. Теразије бр. 23, III спрат, канцеларија број 312.

Имовина се купује у виђеном стању и може се разгледати након откупа продајне документације, сваким радним даном од 12.00 до 14.00 часова а најкасније 7 дана пре заказане продаје (уз претходну најаву поверенику стечајног управника).

**Затворене понуде достављају се на адресу:** Агенција за приватизацију РС, Теразије 23, III спрат, Београд.

**Крајњи рок за достављање понуда је 07.10.2015. године до 12 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће на непосредној погодби уз прикупљање понуда потписану лично или од стране овлашћеног лица и доказ да је у питању овлашћено лице;

-потписану понуду, уз навођење јасно одређеног износа за куповину предмета продаје;

-доказ о уплати новчаног износа на име учешћа у поступку продаје или копију банкарске гаранције;

-потписану изјаву о губитку права на повраћај новчаног износа на име учешћа у поступку продаје;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен новчани износ на име учешћа у поступку продаје у предвиђеном року.**

Јавна продаја одржаће се дана **07.10.2015. године у 12.15 часова** (15 минута по истеку времена за предају понуда) на адреси: **Агенција за приватизацију – Центар за стечај, Београд, ул. Теразије бр. 23, III спрат,** у присуству Комисије формиране одлуком стечајног управника и уз присуство представника свих учесника. Понуђач у непосредној погодби са собом мора понети доказе о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја за заступање на продаји уз јасно навођење овлашћења.

**Позивају се чланови Одбора поверилаца да присуствују продаји.**

Стечајни управник спроводи поступак продаје тако што:

1. чита правила продаје,
2. отвара писмене понуде,
3. уписује у регистар понуда износ одређен у свакој понуди, као и потврду о уплаћено новчаном износу за учешће у поступку продаје
4. проглашава купца који је доставио најбољу понуду
5. одржава ред на продаји,
6. потписује записник.

**Стечајни управник је дужан да прихвати највишу достављену понуду, уколико је иста изнад минималне прихватљиве вредности предмета продаје.**

У случају да на јавној продаји победи купац који је новчани износ на име учешћа у поступку продаје обезбедио банкарском гаранцијом, исти мора уплатити новчани износ на име учешћа у поступку продаје на рачун стечајног дужника, у року од **2 радна дана** од дана одржавања јавне продаје.

Закључењу купопродајног уговора у законом прописаној форми приступа се под условом да је новчани износ на име учешћа у поступку продаје који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **30 дана** сачињавања уговора у законом прописаној форми.

Стечајни управник ће вратити новчани износ на име учешћа у поступку продаје сваком учеснику чија понуда не буде прихваћена, у року од три радна дана од дана одржавања јавне продаје. Понуђач губи право на повраћај новчаног износа на име учешћа у поступку продаје уколико:

-не поднесе понуду, или поднесе понуду која не садржи обавезне елементе;

-одбије да потпише купопродајни уговор у законом прописаној форми, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно новчани износ на име учешћа у поступку продаје ће бити задржан до доношења одлуке Комисије за заштиту конкуренције.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа

Oвлашћено лице: повереник Милутин Обрадовић, контакт телефон: 065 – 602 – 93 - 22.